Държавен вестник, бр. 13, 2014 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  13
МИНИСТЕРСТВО
НА ОТБРАНАТА
ПРАВИЛНИК
за устройството и дейността на Информацион­
ния център на Министерството на отбраната
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат ус­
тройството и дейността на Информационния 
център на Министерството на отбраната.
Чл. 2. (1) Информационният център на 
Министерството на отбраната е юридическо 
лице по чл. 60 от Закона за администрацията 
към министъра на отбраната със седалище 
гр. София 1080, ул. Раковски 106.
(2) Информационният център на Минис­
терството на отбраната, наричан за кратко 
по-долу „Центъра“, е второстепенен разпоре­
дител с бюджет към министъра на отбраната.
Чл. 3. Дейността на Центъра се осъщест­
вява в съответствие със Закона за отбраната 
и въоръжените сили на Република България 
и Правилника за прилагане на Закона за 
отбраната и въоръжените сили на Република 
България, Закона за държавния служител, 
Закона за радиото и телевизията, Закона 
за авторското право и сродните му права, 
Кодекса на труда, законите, подзаконовите 
актове, нормативните и административните 
актове на министъра на отбраната.
Г л а в а  в т о р а
ОСНОВНИ ФУНКЦИИ И ЗАДАЧИ НА ИН­
ФОРМАЦИОННИЯ ЦЕНТЪР НА МИНИС­
ТЕРСТВОТО НА ОТБРАНАТА
Чл. 4. Информационният център на Минис­
терството на отбраната изпълнява функциите, 
определени в чл. 5б, ал. 2 от Постановление 
№ 54 на Министерския съвет от 2010 г. за 
приемане на Устройствен правилник на Ми­
нистерството на отбраната и за определяне на 
структури на пряко подчинение на министъра 
на отбраната (обн., ДВ, бр. 27 от 2010 г.; изм. 
и доп., бр. 39 и 104 от 2011 г., бр. 50 и 92 от 
2012 г. и бр. 8 от 2014 г.).
Г л а в а  т р е т а
СТРУКТУРА И УПРАВЛЕНИЕ НА ИНФОР­
МАЦИОННИЯ ЦЕНТЪР НА МИНИСТЕР­
СТВОТО НА ОТБРАНАТА
Чл. 5. (1) Информационният център на 
Министерството на отбраната е организиран 
в ръководство, отдел и две дирекции.
(2) Ръководството на Центъра се състои 
от директор, заместник-директор и главен 
юрисконсулт.
(3) Общата численост на служителите в 
Центъра е 61 щатни бройки. 
Чл. 6. (1) Информационният център на 
Министерството на отбраната се представлява 
и ръководи от директор, който се назначава 
от министъра на отбраната.
(2) Директорът на Центъра е главен ху­
дожествен ръководител и пряко ръководи 
дейността на дирекции „Аудио-визуални про­
дукции“ и „Печатни издания и мониторинг“.
(3) Директорът на Центъра:
1. планира, организира, ръководи, предста­
влява, координира, контролира и отговаря за 
цялостната дейност на Центъра;
2. подпомага изготвянето на актове на 
министъра на отбраната, постоянния секре­
тар на отбраната и началника на отбраната, 
касаещи дейността на Центъра, организира и 
ръководи тяхното точно изпълнение;
3. организира взаимодействието с адми­
нистративните звена на Министерството на 
отбраната, структурите на пряко подчинение на 
министъра на отбраната и Българската армия;
4. представлява Центъра пред физически и 
юридически лица, организации и учреждения 
в страната и в чужбина;
5. ръководи изготвянето и представя на 
министъра на отбраната за утвърждаване 
проект на бюджетна сметка и проект на 
годишна програма за капиталовите разходи 
на Центъра;
6. организира и ръководи политиката на 
Центъра за недопускане на злоупотреби и 
корупция, повишаване на прозрачността и 
правилното управление и ефективно разпореж­
дане с имуществото и финансовите средства 
на Центъра;
7. сключва договори, необходими за изпъл­
нение на функциите, задачите и дейността 
на Центъра;
8. отговаря за изпълнението на бюджета 
на Центъра и представя на министъра на 
отбраната периодични и годишни отчети за 
законосъобразното му изпълнение и представя 
на министъра на отбраната ежегоден доклад 
за дейността на Центъра;
9. отговаря за правилното прилагане на 
изискванията на системата за финансово 
управление и контрол;
10. назначава и освобождава от длъжност 
служителите по служебни правоотношения 
в Центъра, сключва, изменя и прекратява 
трудовите договори с лицата, работещи по 
трудови правоотношения;
11. утвърждава длъжностните характерис­
тики на служителите от Центъра;
12. награждава  служителите от Центъра 
по реда на действащото законодателство и 
налага дисциплинарни наказания на служи­
телите от Центъра;
13. предлага на министъра на отбраната 
за утвърждаване длъжностното разписание 
на Центъра и на измененията в него;